1631.

Godina 1631. (MDCXXXI) bila je redovna godina koja počinje u srijedu po gregorijanskom kalendaru odnosno redovna godina koja počinje u subotu po deset dana sporijem julijanskom kalendaru.

 Događaji 
 23. januar - Tridesetogodišnji rat: Švedska i Francuska su potpisale Sporazum u Bärwaldeu, vojni savez u kojem je se Francuska obavezala da potpomogne švedsku vojsku pri invaziji na sjevernu Njemačku.
 16. februar - Osnovana gimnazija Gustav Adolfi u Tallinnu, današnja Estonija, jedna od najstarijih postojećih srednjih škola u Evropi.
 10. april - Francesco Erizzo izabran za 98. mletačkog dužda.
 13. april - Švedska vojska pod komandom kralja Gustava Adolfa pobjeđuje carski garnizon u gradu Frankfurtu na Odri.
 10. maj - Nakon dvomjesečne opsade, carska vojska pod komandom grofa od Tillyja ulazi u njemački grad Magdeburg i brutalno ga uništava, masakrirajući preko 20.000 njegovih stanovnika. Šokirani masakrom, mnoge protestantske državice u Svetom rimskom carstvu odlučuju podržati švedskog kralja  Gustava Adolfa pri njegovoj invaziji.
 18. maj - U Dorchesteru, Massachusetts, John Winthrop polaže zakletvu i postaje prvi guverner Massachusettsa.
 30. maj - Osnovane prve francuske novine, La Gazette.
 4. septembar - Ugarski kralj Ferdinand II dodjeljuje hrvatskom banu Ivanu III Draškoviću titulu grofa.
 17. septembar - Bitka kod Breitenfelda (1631) između katoličke lige i protestantske unije. Pobjedu su odnijeli protestanti osvojivši Leipzig.
 10. oktobar - Saksonska vojska zauzima Prag.
 decembar - Vezuv eruptira, uništavajući nekoliko sela u okolini, a stradalo je oko 3.000 stanovnika.

 Datum nepoznat 
 Muhamed Hevaija Uskufija, bosanski alhamijado pjesnik objavio prvi tursko-bosanski rječnik.

 Rođeni 
 2. januar - Anthonie van Borssom, holandski slikar
 3. mart - Esaias Boursse, holandski slikar
 19. august - John Dryden, engleski književnik
 4. novembar - Marija Henrika od Engleske, kneginja Oranske; grofica Nassaua, supruga Vilima II Oranskog.
 28. novembar - Abraham Brueghel, flamanski slikar (kršten taj dan)

 Umrli 
 3. januar - Michelagnolo Galilei, italijanski kompozitor i lutenist, mlađi brat Galileo Galileja
 19. juli - Cesare Cremonini, italijanski filozof
 1. novembar - Marija Magdalena od Austro-Štajerske, velika vojvotkinja Toskane, najmlađa kćerka Karla II, nadvojvode Unutrašnje Austrije

 Datum nepoznat 
Matija Divković - bosanskohercegovački pisac i franjevački svećenik
 Reference